تيليڤيزيون

تليڤزيون (من اصل فرنساوى: télévision نطق:  (TV)) هو جهاز بيستخدم علا نطاق واسع فى الاتصالات السلكيه و اللاسلكيه المتوسطة لارسال و استقبال الصور المتحركة يااما مونوكروماتيك (monochromatic "ابيض و اسود") أو ألوان. كلمة تليڤزيون جايه من جدور يونانى: τῆλε (tele) و لاتينى: visio; اليونانى tele (من بعيد) و اللاتينى visio (منظر).
التليڤيزيونات بقت موجوده فى السوق من اواخر 1930-ات. جهاز التليڤيزيون بقى عادى فى البيوت, التجارات و المؤسسات, بالذات زى مصدر تسليه و اخبار. من ال1970-ات وجود ڤيديو كاسيت. ليزر ديسك. دى ڤى دى DVD, و دلوقتى بلو ريى ديسك Blu-ray Disc, خلّو التليڤيزيون بيستعمل من وقت للتانى عشان فرجة المواد المتسجله و كمان المتذاعه.
مع ان اشكال تانيه زى تليڤزيونات المراقبه (CCTV) بيستعملو, اكتر طريقه التليڤيزيون بيستعمل فيها بتبقا عشان اذاعة التليڤزيون, اللى اتعملت علا السيستيم اللى كان موجود بتاع موديل اذاعة الراديو اللى اتطوّر فى ال1920-ات, و استعمل الترانسميتر transmitter بطاقه عاليه عشان يذيع اشارة التليڤزيون للتليڤزيونات.
 تاريخه فى مصر 
قبل سنة 1952 جه لمصر 15 راجل من أبرز الفنيين اللى بيشتغلو فى شركة التليڤزيون الفرنساوى, و معاهم 12 طن من الأجهزه اللى بتتكون منها أحدث محطة تليڤزيون النيل اللى اتنشأت فى الدور الخامس فى مبنى السنترال الجديد فى العمارة اللى قصاد محطة باب اللوق. و ابتدت التجربه بصوره للملك فاروق. بعدين بالقرآن بصوت الشيخ الشعشاعى. و قدم نشرة الأخبار الأستاذ على الراعى — كبير المذيعين — و أما الكحلاوى هو أول مطرب مصرى يظهر على شاشة التليڤزيون و غنى قدام الشاشه الجديده اغنيته البدويه و شوية مواويل.
التليڤزيون المصرى اتأسس فى أواخر 1959. لما مضت السلطه المصريه عقد مع هيئة الاذاعه الأمريكيه RCA عشان تدّيهم شبكة تليڤزيون, مشروع مركز الاذاعه و التليڤزيون خلص فى 1960. و كان أول ارسال تلفيزيون مصرى فى 21 يوليه 1960.
 شوف كمان 
تليفزيون ف مصر
 نوتات 

 لينكات برانيه 

 مصادر 

تصنيف:تليفزيون
تصنيف:اجهزة منزلية